మొఘల్ సామ్రాజ్యం
మొఘలాయిలు కీ.శ. 1526 నుండి 1707 వరకు భారత ఉపఖండాన్ని (ఆఫ్ఘనిస్తాన్, పాకిస్తాన్, భారత్) పరిపాలించిన రాజవంశీయులు. 1526లో తైమూరు వంశానికి చెందిన బాబరు ఒకటవ పానిపట్టు యుద్ధంలో ఇబ్రాహీమ్ లోడీను ఓడించి మొఘల్ సామ్రాజ్యం స్థాపించాడు. ముఘల్ అంటే "మంగోల్" అనే పదానికి పెర్షియా భాషలో సమానమైన పదం. "మంగోల్" అంటే మధ్య ఆసియాలోని చెంఘీజ్ ఖాన్ వంశీయులైన సంచార యుద్దవీరులు అని అర్థం. మొఘల్ వంశీయులంతా ఇస్లాం మతాన్ని కచ్చితంగా పాటించారు. బాబరు తరువాత పరిపాలనా బాధ్యతల్ని చేపట్టిన హుమాయూన్ను పఠాన్ వీరుడైన షేర్ షా సూరి జయించి సుర్ సామ్రాజ్యం స్థాపించాడు. పదహారేళ్ళ తరువాత పోగట్టుకున్న కోటలన్నింటినీ హుమాయూన్ మళ్ళీ జయించాడు. హుమాయూన్ తరువాత అతని కుమారుడైన అక్బర్ మొఘల్ సామ్రాజ్యాన్ని విస్తరించి 1556 నుండి 1605 వరకు పాలించాడు. అక్బర్ తరువాత విశాలమైన మొఘల్ సామ్రాజ్యం అతని కుమారుడైన జహాంగీర్కు సంక్రమించింది. జహాంగీర్ తర్వాత ఢిల్లీ సింహాసనాన్ని అధిష్టించిన షాజహాన్ కాలంలో మొఘల్ సామ్రాజ్యం ప్రపంచంలోనే అతి గొప్ప రాజ్యంగా కీర్తింపబడింది. ఇతను పరిపాలించిన కాలాన్నే చరిత్రకారులు మొఘల్ సామ్రాజ్య స్వర్ణ యుగంగా వర్ణిస్తారు.
మొహమ్మద్ షా
1739 ఫిబ్రవరి 13న పర్షియన్లు సైనిక నిపుణుడు నాదిర్ షా (అఫ్షర్దీ కమాండర్) నాయకత్వంలో సఫావిద్ రాజవంశాన్ని తొలగించి అలాగే పర్షియా శత్రువైన ఓట్టామన్ సామ్రాజ్యాన్ని ఓటమి పాలు చేసి వారి రాజ్యాన్ని సురక్షితం చేసుకున్నారు. తరువాత నాదిర్షా దృష్టి సంపన్నమై అదే సమయంలో బలహీనపడి ఉన్న మొఘల్ సంపద మీద పడింది. 1739లో నాదిర్ షా భారతదేశంలోని మొగల్‌ సామ్రాజ్యం మీద దండేత్తి " కర్నాల్ యుద్ధం "లో మొఘల్ చక్రవర్తి ముహమ్మద్ షాను 3 గంటలలో ఓడించాడు. 
నాదిర్ షా ఘాజీ నాయకత్వంలో ఆఫ్ఘన్ స్థాన్ కాందహార్ ప్రాంతంలో తిరుగుబాటు చేస్తున్న తిరుగుబాటుదారులను లొంగదీసుకోవడానికి ప్రయత్నించాడు. 
. తరువాత ఆయన కాబూల్ మరియు ఇండస్ వెల్లీ సరిహద్దులను మూసివేయమని ముహహమ్మద్ షాను కోరుకున్నాడు. అందువలన తిరుగుబాటుదారులు పారిపోవడానికి అవకాశం లేక ఆశ్రయం కోరుకున్నారు. ముహమ్మద్ షా నాదిర్ షాకు స్థిరమైన సమాధానం చెప్పినప్పటికీ ప్రత్యేకంగా ఎటువంటి చర్యలు తీసుకోలేదు. ప్రాంతీయ సుబేదారులు మరియు ఫౌజీదార్లు ఆఫ్ఘన్ల మీద సానుభూతితో పర్షియన్ల కోరికకు మద్దతు ఇవ్వలేదు. ఆఫ్ఘన్ తిరుగుబాటుదారులు మొఘల్‌ సామ్రాజ్యంలోకి పారిపోయారు. 
ఈ చర్యతో ఆగ్రహానికి గురైన నాదిర్ షా తిరుగుబాటుదారులను అప్పగించమని మొఘల్ చక్రవర్తి మిహమ్మద్ షా వద్దకు దూతను పంపాడు. ముహమ్మద్ షా పర్షియన్ దూతకు అనుకూల సమాధానం ఇవ్వకుండా వారిని సంవత్సరం అంతటా ఢిల్లీకి వెలుపల ఉంచాడు. ముహమ్మద్ షా చర్యలు నాదిర్ షాను మరింత ఆగ్రహానికి గురిచేసాయి. నాదిర్ షా ముహమ్మద్ షా తిరుగుబాటుదారులను అప్పగించలేదన్న నెపంతో బలహీనమైనా మరియు సంపన్నమైన మొఘల్‌ సామ్రాజ్యం మీద దండెత్తాడు.